REGULAMENTUL (CE) NR. 107/2007 AL COMISIEI
din 5 februarie 2007
de stabilire a măsurii în care se poate da curs cererilor de drepturi de import depuse pentru contingentul de animale vii din specia bovină cu o greutate de peste 160 kg, originare din Elveția, contingent prevăzut de Regulamentul (CE) nr. 2172/2005
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1),
având în vedere Regulamentul (CE) nr. 2172/2005 al Comisiei din 23 decembrie 2005 privind normele de aplicare a unui contingent tarifar pentru importul de bovine vii cu o greutate de peste 160 kg originare din Elveția prevăzut de acordul încheiat între Comunitatea Europeană și Confederația Elvețiană cu privire la comerțul cu produse agricole (2), în special articolul 4 alineatul (1) primul paragraf,
întrucât:
(1)
Articolul 1 alineatul (1) din Regulamentul (CE) nr. 2172/2005 a stabilit la 4 600 de capete cantitatea contingentului tarifar anual pentru care importatorii de pe piața comunitară pot prezenta o cerere de drepturi de import în conformitate cu articolul 3 din regulamentul respectiv.
(2)
Cantitățile pentru care s-au solicitat drepturi de import sunt de așa natură încât cererile pot fi acceptate în totalitate,
ADOPTĂ PREZENTUL REGULAMENT:
Articolul 1
Fiecare cerere de drepturi de import depusă în conformitate cu dispozițiile articolului 3 alineatul (3) din Regulamentul (CE) nr. 2172/2005 pentru perioada contingentară 1 ianuarie-31 decembrie 2007 este acceptată până la concurența a 100 % din drepturile de import solicitate.
Articolul 2
Prezentul regulament intră în vigoare la 6 februarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 februarie 2007.